Temeljem čl. 25. Pravilnika o načinu o načinu i postupku zapošljavanja u OŠ Kostrena (Klasa: 012-03/19-01/1, Urbroj: 2170-55-01-19-01 od 28.02.2019.) Povjerenstvo za vrednovanje kandidata za zapošljavanje provest će razgovor (intervju) radi utvrđivanja sposobnosti, motivacije i vještina kandidata za obavljanje poslova učitelja/ice matematike.

**Intervju će se održati u ponedjeljak, 4. studenog 2019. godine s početkom u 14:30 sati u OŠ Kostrena, Žuknica 1, 51221 Kostrena (učionica br. 22 - informatika**).

Intervju se vrednuje na način da svaki član Povjerenstva (ukupno tri člana) dodjeljuje kandidatu bodove od 0 do 10, nakon čega se ostvareni bodovi zbrajaju. Smatra se da je kandidat zadovoljio na razgovoru ako je dobio najmanje 50% bodova od ukupnog broja bodova.

Nakon provedenog intervjua, Povjerenstvo utvrđuje rang-listu kandidata prema ukupnom broju ostvarenih bodova, a ravnatelj na temelju dostavljene rang-liste odlučuje između tri najbolje rangirana kandidata prema broju bodova i za tog kandidata traži prethodnu suglasnost Školskog odbora.

**Razgovoru mogu pristupiti samo kandidati koji ispunjavaju formalne uvjete iz Natječaja i koji dobiju poseban pisani poziv za testiranje (putem elektroničke pošte, odnosno telefonskim putem ako u prijavi nisu naveli adresu elektroničke pošte). Za kandidata koji ne pristupi intervjuu, smatrat će se da je povukao prijavu na Natječaj.**

Napomena: Po dolasku na intervju od kandidata će biti zatraženo predočavanje odgovarajuće identifikacijske isprave radi utvrđivanja identiteta.

Povjerenstvo za vrednovanje

kandidata za zapošljavanje

Predsjednica Povjerenstva:

Adriana Glavan, dipl.teol.